To je urađeno zbog sumnje da je Danijel počinio krivično delo ubijanje i mučenje životinja i izazivanje nacionalne, rasne i verske mržnje

BEOGRAD - Konačno ga stiže pravda.Protiv Danijela M. (17) iz Srpske Crnje, koji je svoje pitbulove huškao na pse lutalice, o čemu je Kurir već pisao, policijski službenici Policijske uprave u Zrenjaninu podneli su krivičnu prijavu nadležnom tužilaštvu. To je urađeno zbog sumnje da je Danijel počinio krivično delo ubijanje i mučenje životinja i izazivanje nacionalne, rasne i verske mržnje. Danijel kaže da ne zna da je protiv njega podneta prijava, kao i da se mnogo kaje.- Treba da idem na sud. To su mi rekli kad sam davao izjavu u policiji. Osećam se kao da sam ubio nekoga, bojim se da će sad mene neko da ubije - rekao nam je Danijel M.Podsetimo, mučitelj životinja je snimak na kom njegovi krvoločni psi kidaju lutalicu okačio na svoj Fejsbuk profil, uz preteće komentare tipa:„Oćete i vama tako da uradim, i vi ćete da prođete kao taj ker!“(S. S. - D. T.)

Kurir